
Az érdekviták jellemzői, valamint azok alternatív megoldásának lehetőségei a magyar munkajog rendszerében

Dolgozatom témája a kollektív munkajog alanyai köré épül fel, azon belül a köztük kialakulható érdekviták megelőzése, azok megoldása állt a kutatásom középpontjában. Munkámban elsősorban arra a kérdésre keresetem a választ, hogy a kollektív munkajog szereplői között mennyire lehet hatékony az érdekegyeztetés a mai magyar munkajog rendszerben, illetve milyen előnyöket biztosít számukra az alternatív vitafeloldási rendszerek választása a kialakult érdekviták esetében.
A dolgozatban különös hangsúlyt kap az érdekviták elemzése, mely kiterjed az abban résztvevő felektől kezdve a vita tárgyán át a felek számára kedvező megoldási javaslatokig. A munkaügyi viták vizsgálatának középpontjában az a kérdés állt, hogy érdekviták esetén a törvény adta lehetőségek hatékonyan biztosítják-e a vitában álló felek számára a gyors és békés megegyezés lehetőségét.
Számos hazai, valamint nemzetközi szakirodalmat, cikket, tanulmányt, valamint összehasonlító elemzést feldolgozva egyrészt arra a következtetésre jutottam, a hazai szakirodalom nem ad átfogó képet a munkaügyi viták szabályozása kapcsán, véleményem szerint sok esetben csupán a törvény értelmezésével találkozhat az olvasó. Másrészt, annak ellenére, hogy a Munka törvénykönyve rendelkezik alternatív vitamegoldási lehetőségekről, a szabályozás a munkaügyi viták megoldását nem támogatja, mivel a törvény alkalmazása során számos eljárási akadály, kérdés merülhet fel. A törvény nem számol továbbá azzal, hogy a szociális partnerek egy része nem rendelkezik megfelelő vitakezelő fórummal, így számukra marad a bírói eljárás. Ezen hiányosságokat figyelembe véve a dolgozatban javaslatokat tettem a törvényi szabályozás hiányosságainak kiküszöbölésére.
Bizakodom abban, hogy aki górcső alá veszi az Mt. szabályozást, illetve a dolgozat megállapításait, hasonló végeredményre jut a téma kapcsán. 



